Raqi Qirinxhi

Raqi Qirinxhi (1913– 1944) ka qenë mësimdhënës, Mësues i Popullit  dhe dëshmor i Luftës ANÇ nga Korça. 

 Biografia 
Raqi Qirinxhi lindi në Korçë, ku kreu dhe Liceun Kombëtar (francez) më 1936. Vijoi studimet në Francë, ku u diplomua mësues për lëndët matematikë dhe fizikë. Në vitin 1940 ndoqi degën e Inxhinierisë së Ndërtimit në Universitetin Politeknik të Torinos. Më 1941 u kthye në atdhe dhe u emërua profesor i lëndëve fizikë dhe matematikë në Liceun e Korçës. Raqi Qirinxhi qe një nga pjesëmarrësit më aktivë të Lëvizjes ANÇ në qytetin e Korçës dhe zonat e fshatrave Rëmbec, Terovë, Pendavinj etj., pastaj komisar i çetës partizane të patriotit Riza Kodheli, intendent i Shtabit Operativ të Qarkut të Korçës. Ra në krye të detyrës gjatë Operacionit fashist të Dimrit (11 janar 1944). Emrin e tij e mban një nga shkollat e mesme të arsimit të përgjithshëm (ish- Liceu Kombëtar) në qytetin e Korçës.

 Shih edhe 
 Shkolla e mesme Raqi Qirinxhi
 Arsimi në Shqipëri

 Referime 

Kategoria:Lindje 1913
Kategoria:Njerëz nga Korça
Kategoria:Vdekje 1944
Kategoria:Mësues i Popullit